EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak 10-22/PES-00228 galdera idatzia egin du. Hona hemen Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak horri buruz jakinarazi beharrekoa:

1. Zaharberritzeko behin-behineko kalifikazioa lortu duten espedienteak:

2. Onespen-ebazpena emateko batez besteko epea, bereizita eskaera Etxebizitzak eta Eraikinak Birgaitzeko Bulegoan aurkezten denetik Bulegoak espedientea Lurraldearen Antolamenduko, Etxebizitzako, Paisaiako eta Proiektu Estrategikoetako Departamentuari bidaltzen dion arte.

3. Espedienteak ebazteko batez besteko epea nabarmen jaitsi da 2022an, 2021arekin alderatuta.

2022ko hasieran, prozedura erraztu bat onetsi zen, 10.000 euro edo gutxiagoko aurrekontu babesgarria duten jarduketetarako.

Horrela, espedientearen behin-behineko kalifikazioa eskatze hutsarekin lanak hastea ahalbidetzen da, 10.000 euro edo gutxiagoko aurrekontu babesgarria eta 9 hilabeteko exekuzio-epea duten obretarako. Espedientearen behin-behineko kalifikazioa eta behin betikoa aldi berean onestea ahalbidetzen da.

Jasota dator Nafarroan etxebizitza izateko eskubideari buruzko maiatzaren 10eko 10/2010 Foru Legearen hamabosgarren xedapen iragankorrean, 2022rako Nafarroako Aurrekontu Orokorrei buruzko abenduaren 29ko 18/2021 Foru Legean onetsia.

4. 2022ko maiatzaren 5ean, Etxebizitza Zerbitzuak eskatu zuen bi arkitekto kontratatu zitezen.

2022ko abuztuaren 29an, Funtzio Publikoak honako hau erantzun zuen:

“Ezin ditugu egin aipatutako lanpostuetarako kontratazioak kontratazio-zerrendan ez dagoelako eskuragarri dagoen izangairik.

Eskaera artxibatuko dugu, ez baitago izangairik, eta baten bat eskuragarri dagoenean helduko diogu berriz.”

Erantzun hori ikusita, 2022ko irailaren 1ean, Etxebizitza Zerbitzuak eskatu zuen bi arkitekto tekniko kontratatu zitezen, eta oraindik ez du erantzunik jaso.

Hori guztia jakinarazten dut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2022ko irailaren 30ean

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena